রবিবার বিভিন্ন সংবাদমাধ্যমে যে খবর প্রকাশিত হয়েছে, তাতে অনেকেই চমকে উঠছেন। বলা হচ্ছে, প্রত্যুষা বন্দ্যোপাধ্যায় সম্ভবত অন্তঃসত্ত্বা ছিলেন। ময়নাতদন্তে তাঁর ইউটেরাসে একটি ঘন জলীয় পদার্থের সন্ধান পাওয়া গিয়েছে বলে দাবি করেছে কয়েকটি সংবাদমাধ্যম। এই ধরনের জলীয় পদার্থ অন্তঃসত্ত্বা হওয়ার প্রাথমিক ইঙ্গিত বলে ধরা হয়। হিস্টোপ্যাথলজি পরীক্ষার পরেই এ বিষয়ে নিশ্চিতভাবে কিছু বলা সম্ভব হবে।
সেই সঙ্গে এ-ও বলা হচ্ছে, প্রত্যুষার ঘাড়ে একটি ট্যাটু পাওয়া গিয়েছে। তাতে রাহুলের নাম লেখা এবং একটি হার্ট-চিহ্ন আঁকা। রাহুল রাজ সিংহের প্রতি তাঁর ভালবাসার এটিই অন্যতম বড় প্রমাণ বলে মনে করা হচ্ছে। রবিবারও দিনভর রাহুলকে দফায় দফায় জেরা করেছে পুলিশ।
আরও পড়ুন
আলোচনার তুঙ্গে আত্মহত্যার আগে করা প্রত্যুষার ইনস্টাগ্রাম পোস্ট
‘‘সব টাকা শুষে নিয়েছিল রাহুল’’,বলছেন প্রত্যুষার বান্ধবী। দেখুন ভিডিও।